ניקי מינאז'

אוניקה טניה מאראג' (באנגלית: Onika Tanya Maraj; נולדה ב-8 בדצמבר 1982 בטרינידד), הידועה בשם הבמה (והאלטר אגו) ניקי מינאז' (Nicki Minaj), היא ראפרית, זמרת, פזמונאית, שחקנית ואשת עסקים אמריקאית ילידת-טרינידד וטובגו. אוניקה טאניה מאראג' נולדה בפרבר סיינט ג'יימס, פורט אוף ספיין שבטרינידד וטובגו. סבתה מצד אביה היא אפרו-טרינידית, סבה מצד אביה הוא הודי-טרינידיאני ואימה היא אפרו-טרינידיאנית. בגיל חמש עברה להתגורר ברובע קווינס שבעיר ניו יורק ושם גדלה. אביה של מינאז' היה מנהל פיננסי, שעבר התעללות בילדותו וסבל מהתמכרות לאלכוהול וסמים. לטענת קארול, אמא של מינאז', הוא אף ניסה לרצוח אותה (את קארול) כשהצית את ביתם באש בדצמבר 1987. בשנת 2021, הוא נהרג בתאונת פגע וברח. באחד משיריה של מינאז', "Autobiography", מספרת מינאז' על חייה, ומזכירה את האירוע זה. מינאז' למדה בבית הספר התיכון "לה-גוארדיה" לזמרים עולים. מינאז' יצרה מספר מיקסטייפים, והופיעה במגזין "XXL" המיועד לקהילה האפרו אמריקנית שבארצות הברית. בשנת 2019 מינאז' נישאה לקנת' פטי ובספטמבר 2020 נולד לזוג ילד. ב-5 ביולי 2007 הוציאה מינאז' את המיקסטייפ הראשון שלה, Playtime Is Over, דרך חברות התקליטים יאנג מאני ו-Dirty Money Entertainment. המיקסטייפ השני של מינאז', Sucka Free, יצא לאור ב-12 באפריל 2008 דרך חברות התקליטים יאנג מאני ו-Dirty Money Entertainment. ליל ויין מופיע ברצועות רבות באלבום זה. מלבד ליל ויין, מופיעים באלבום זה האמנים גוסי מיין, ליל קים, רנסום, וג'אדאקיס. המיקסטייפ השלישי של מינאז', Beam Me Up Scotty, יצא לאור ב-18 באפריל 2009, דרך חברות התקליטים יאנג מאני ו-Dirty Money Entertainment. באפריל 2010 הוציאה מינאז' את הסינגל הראשון שלה, "Massive Attack" בשיתוף שון גארט, ולבסוף הוחלט לא להכניסו לאלבום הבכורה שלה. באוגוסט הוציאה מינאז' את סינגל הבכורה הרשמי שלה, "Your Love". הסינגל זכה להצלחה והגיע למקום הראשון במצעד הראפ בבילבורד. מינאז' הפכה לאישה הראשונה שהגיעה למקום הראשון במצעד זה משנת 2002. בספטמבר באותה שנה הוציאה מינאז' את השיר "Check It Out" בשיתוף ויל.איי.אם להורדה דיגיטלית ב-iTunes. השיר טיפס עד ל-30 הגדולים בעזרת הורדות דיגיטליות בלבד. במקביל הוציאה מינאז' כסינגל שני הרשמי שלה את השיר "Right Thru Me" שזכה להצלחה והגיע ל-40 הגדולים בבילבורד. ב-19 בנובמבר 2010, יצא לאור אלבום הבכורה של מינאז', Pink Friday. האלבום מכיל שיתופי פעולה עם זמרים רבים, בהם: קניה וסט, נטשה בדינגפילד, אמינם וריהאנה. האלבום זכה להצלחה רבה והגיע למקום הראשון במצעד הבילבורד 200, עם מכירות של 375 אלף עותקים בשבוע הראשון ליציאתו. זאת כמות מכירות העותקים השנייה בגודלה לאמנית היפ הופ, וכמות מכירות העותקים הגדולה ביותר לאלבום בכורה של אישה במאה הנוכחית. נכון לפברואר 2018, מכר האלבום מעל לשלושה מיליון עותקים בארצות הברית. ב-7 בדצמבר 2010, יצא לאור הסינגל השלישי מתוך האלבום, "Moment 4 Life", בשיתוף דרייק. השיר הגיע למקום ה-13 במצעד הבילבורד הוט 100 ולמקום הראשון במצעד שירי הראפ. השיר גם זיכה את מינאז במועמדות לפרס הגראמי לביצוע הראפ הטוב ביותר. ב-19 בינואר 2011, יצא לאור הסינגל הרביעי מתוך האלבום, "Roman's Revenge", בשיתוף אמינם. הסינגל החמישי מהאלבום, "Did It on 'Em", יצא לאור ב-7 במרץ 2011. הסינגל השישי מהאלבום, "Super Bass", יצא לאור ב-5 באפריל 2011. השיר זכה להצלחה רבה ודורג במקום השלישי במצעד הסינגלים האמריקאי, בילבורד הוט 100. בנוסף זכה השיר לתואר יהלום (פלטינה ×10 בארצות הברית). ב-11 באפריל 2011, יצא הסינגל השביעי מתוך האלבום, השיר "Girls Fall Like Dominoes". הסינגל השמיני והאחרון מהאלבום, "Fly", יצא לאור ב-30 באוגוסט 2011. ב-21 בינואר 2012, הודיעה מינאז', בחשבון הטוויטר שלה, על תאריך הוצאת אלבום האולפן השני שלה, Pink Friday: Roman Reloaded. האלבום יצא לאור ב-2 באפריל 2012. בינואר 2012 הוציאה מינאז' את השיר "Stupid Hoe" כסינגל שיווקי מהאלבום. השיר קיבל תגובות חריפות באינטרנט וביוטיוב[דרוש מקור] בקליפ לשיר נראית מינאז' רוקדת בתור "אשת-נמר" בתוך כלוב (הרמז ל-"She Wolf" של שאקירה), שרה על כיסא ענק ועוד. לאחר צאת הקליפ, הוציא התקליטן דייוויד גטה את הקליפ לשיר "Turn Me On", בשיתופה של מינאז' שזכה להצלחה והגיע למקום הרביעי במצעד הבילבורד הוט 100, והוא גם השיר היחיד של גטה שנכנס למקום הרביעי במצעד. השיר נכלל במהדורה המורחבת של אלבומה של מינאז'. ב-14 בפברואר 2012 יצא לאור הסינגל הראשון מהאלבום, "Starships". השיר זכה להצלחה רבה ברחבי העולם ונחשב לאחד השירים הנמכרים של אותה השנה. הסינגל השני מהאלבום, "Right by My Side", יצא לאור ב-27 במרץ 2012. הסינגל השלישי מהאלבום, "Beez in the Trap", יצא לאור ב-2 ביולי 2012. ב-1 באוגוסט 2012 יצא הסינגל הרביעי מהאלבום, "Pound the Alarm". בטקס פרסי ה-VMA‏ 2012, אמרה מינאז' בראיון שהיא תוציא מהדורה מחודשת של האלבום בשם Pink Friday: Roman Reloaded – The Re-Up. בספטמבר 2012 הצטרפה מינאז' לפאנל התוכנית "אמריקן איידול", כשופטת קבועה בעונה. ב-13 בספטמבר 2012, יצא לאור הסינגל הראשון מהמהדורה המחודשת לאלבום של מינאז', "The Boys". ב-23 באוקטובר 2012 יצא לאור הסינגל החמישי מהאלבום והשני מהמהדורה המחודשת לאלבום, "Va Va Voom". הסינגל השלישי מהמהדורה המחודשת, "Freedom", יצא לאור ב-3 בנובמבר 2012. ב-19 בנובמבר 2012, יצאה לאור המהדורה המחודשת לאלבום האולפן השני של מינאז'. הסינגל הרביעי ממהדורה זו, "High School" יצא לאור ב-2 באפריל 2013. בסוף שנת 2012, הודיעה מינאז' כי היא מתכננת להוציא אלבום אולפן נוסף במהלך שנת 2013. היא תיארה את האלבום כ"המשך של ה-Re-Up עם תוספות רבות". מינאז' פרסמה את התאריך בו האלבום ייצא לאור והוא 15 בדצמבר 2014. ב-12 בפברואר 2014, יצא לאור השיר "Looking Ass Nigga", יחד עם הקליפ לשיר. מינאז' הודיעה כי השיר יופיע באלבומה הבא ואישרה כי האלבום יקרא The Pinkprint. בחודש אפריל 2014, יצא ברחבי העולם הסרט 'האישה האחרת', הסרט הראשון בו מינאז' השתתפה, בו היא מכבבת בתפקיד משני. בסרט מככבים קמרון דיאז, לזלי מאן, קייט אפטון וטיילור קיני. ב-3 במאי 2014, יצא לאור השיר "Yasss Bish". ב-21 במאי יצא לאור השיר "Pills N Potions" שמשמש כסינגל הראשון מהאלבום. לפי מינאז', השיר הוא ב'סגנון אוניקה', כלומר, הסגנון שמייצג את מי שהיא באמת. הסינגל השני מהאלבום, "Anaconda", יצא לאור ב-4 באוגוסט 2014. יום לאחר יציאת השיר כסינגל העלתה מינאז' את הקליפ לשיר, ששבר את שיא הצפיות ביוטיוב לאחר יממה (19.6 מיליון צפיות) ובכך שברה את השיא הקודם שהיה שייך למיילי סיירוס. הקליפ לשיר עורר ביקורת רבה בגלל האופי הפרובוקטיבי שלו אך למרות זאת השיר הפך ללהיט מידי והגיע למקום שני בבילבורד האמריקאי ובכך הפך לאחד הלהיטים הכי גדולים של מינאז'. הקליפ לשיר ,נכון לנובמבר 2021, צבר למעלה ממיליארד צפיות ביוטיוב. זהו קליפ הסולו היחידי של ראפרית להגיע למספר צפיות זה. באוגוסט 2014 הופיעה מינאז' בטקס ה-VMA של ה-MTV ביחד עם אריאנה גרנדה וג'סי ג'יי. כשמינאז׳ התארגנה לעלות להופיע, רוכסן שמלתה נפגם, כך שעלתה לבמה בשמלה לא סגורה, תוך שהיא סוגרת אותה בידיה, דבר שעורר הרבה עניין בעולם. מינאז' הכריזה בעמוד האינסטגרם שלה על אלבומה האולפן הרביעי שנקרא Queen, במהלך נשף המט גאלה. ב-12 באפריל 2018, יצא הסינגל הראשון מתוכו "Chun-Li", אשר נכנס למקום ה-10 במצעד הבילבורד הוט 100. לאחר מכן הוציאה את הסינגל "Barbie Tingz", אשר לא נכנס לאלבום, אלא רק למהדורה היפנית. ב-11 ביוני 2018, הוציאה את הסינגל השיווקי "Rich Sex", בשיתוף ליל ויין. כעבור מספר ימים חשפה מינאז' את עטיפת האלבום והזמנה מוקדמת ובו הוציאה את הסינגל השני "Bed", בשיתוף אריאנה גרנדה. ב-22 ביולי, הוציא 6ix9ine את הסינגל "Fefe", בשיתוף מינאז', הסינגל עצמו נכנס למקום ה-3 במצעד הבילבורד הוט 100. השיר נכלל במהדורה המורחבת של האלבום. ב-10 באוגוסט, ביום צאתו של האלבום שודר רדיו האלבום "Queen", שנקרא "QueenRadio", כדי להכריז על האלבום ולחשוף את פרטי האלבום. עם יציאתו נכנס האלבום אל המקום ה-2 במצעד הבילבורד 200, וה-5 במצעד האלבומים הבריטי. ב-12 באוקטובר 2018, מינאז' התארחה בשיר של להקת הבנות ליטל מיקס, בסינגל "Woman Like Me", אשר עם יציאתו נכנס השיר אל המקום ה-2 במצעד הסינגלים הבריטי. ביוני 2019, הוציאה מינאז' את הסינגל "Megatron", אשר נכנס למקום ה-20 במצעד הבילבורד הוט 100. לאחר מכן שיתפה פעולה עם הזמרת מייגן די סטליון, בסינגל שלה "Hot Girl Summer". השיר נכנס למקום ה-11 במצעד הבילבורד הוט 100. ב-11 ביוני 2020, יצא הסינגל "Trollz" של הראפר 6ix9ine יחד עם מינאז'. השיר נכנס בשבוע הראשון לצאתו אל המקום הראשון במצעד הבילבורד הוט 100 ובכך הפכה מינאז' לראפרית הראשונה שעושה זאת מאז לורן היל שעשתה זאת ב-1998. ב-6 בנובמבר, התארחה מינאז' בסינגל "what that speed bout?", של הזמר YoungBoy Never Broke Again. ב-12 באוגוסט 2022 הוציאה את הסינגל "Super Freaky Girl", כסינגל הסולו הראשון שלה מזה שלוש שנים. השיר נכנס בשבוע הראשון לצאתו למקום הראשון במצעד הבילבורד הוט 100. ב-26 באוגוסט, הוציאה מינאז' את אלבום האוסף הראשון שלה Queen Radio: Volume 1. האלבום הגיע למקום ה-10 במצעד הבילבורד 200. מינאז' הופיעה כחלק ב-"Jingle Ball Tour" של iHeartMedia ב-26 בנובמבר 2023. בשנת 2010 ביצעה מינאז' גרסת כיסוי לשיר "Girls Just Wanna Have Fun", לצד הזמרת קייטי פרי, לחיילי צבא ארצות הברית במהלך המופע "Divas Salute the Troops". בשנת 2011, חברת הצעצועים מאטל יצרה בובת ברבי של מינאז' למכירה פומבית עבור "Project Angel Food", ארגון צדקה המספק אוכל לאנשים הסובלים מהמחלות HIV ואיידס. בשנת 2012, בעקבות הוריקן סנדי, מינאז' תרמה 15,000 דולר לבנק המזון בעיר ניו יורק. במאי 2017 הציעה מינאז' באמצעות טוויטר הצעה לשלם שכר לימוד במכללה והלוואות של סטודנטים עבור 30 ממעריציה. היא נענתה לבקשותיהם, שנעו בין 500 דולר לציוד ללימודים ל-6,000 דולר עבור שכר לימוד, והבטיחה לענות לבקשות נוספות במשך חודש–חודשיים. היא גם הודיעה שתשיק ארגון צדקה רשמי להלוואות סטודנטים ותשלומי שכר לימוד זמן קצר לאחר מכן. באותו חודש מינאז' חשפה באינסטגרם שהיא תורמת כסף לכפר בהודו כבר כמה שנים באמצעות הכומרית שלה, לידיה סלולי. תרומות אלה סייעו לכפר להשיג מרכז מחשבים, מכון לחייטות, תוכנית קריאה ושתי בארות מים. בתגובה אמרה כי, "אלו מסוג הדברים שגורמים לי להרגיש הכי גאה". באוגוסט 2017, לאחר שהוריקן הארווי פגע בעיר יוסטון, טקסס, מינאז' נענתה לאתגר ברשתות החברתיות של הקומיקאי קווין הארט ותרמה 25,000 דולר לארגון ההומניטרי הצלב האדום, באומרה שהיא "מתפללת לכולם". ב-4 בספטמבר 2018 הופיע מינאז' כאורחת בפרק בתוכנית של אלן דגנרס אשר במהלכו, מינאז' ודגנרס, בהשתתפות החברה וולמארט, העניקו תרומות למעריציה בשווי מעל 150,000 דולר. בשנת 2019 פרשה מהופעתה המתוכננת בערב הסעודית לאחר שפעילת זכויות הנשים לוג'ין אל-הת'ולול, נעצרה בגין דיבור נגד המשטר הסעודי על אפליית נשים. היא זכתה לשבחים על ידי "Human Rights Foundation" (הקרן לזכויות האדם) והגיבה על המעשה באומרה, "אני מאמינה שחשוב לי להבהיר את תמיכתי בזכויות נשים, קהילת הלהט"ב וחופש הביטוי". בשנת 2020, לאחר שחרור "Trollz" של מינאז' והראפר 6ix9ine, הודיעה כי "חלק מהכנסות השיר יחד עם רווחים מכל סחורתו, יועברו למען פרויקט עבור תנועת Black Lives Matter על רקע רצח ג'ורג' פלויד". במהלך הקריירה שלה זכתה מינאז' בפרסים רבים בהם, שמונה פרסי המוזיקה האמריקאית, שנים עשר פרסי ה-BET, שבעה פרסי ההיפ הופ של ה-BET, ארבעה פרסי המוזיקה של בילבורד, חמישה פרסי הווידאו קליפים של MTV, שמונה פרסי המוזיקה של MTV אירופה, שני פרסי בחירת הקהל, ארבעה פרסי בחירת נוער ופרס "הנשמה" מפרסי הסול טריין. בין השנים 2011–2016 קיבלה מינאז' כ-10 מועמדויות לפרס הגראמי. היא קיבלה את המועמדות הראשונה שלה לפרס בשנת 2010 על ביצועי הראפ הטובים ביותר על ידי צמד או קבוצה לסינגל "My Chick Bad" עם הראפר לודאקריס. במהלך טקס פרסי הגראמי ה-54 בשנת 2012, מינאז' קיבלה שלוש מועמדויות, בהן האמן החדש הטוב ביותר ואלבום הראפ הטוב ביותר עבור אלבום הבכורה שלה Pink Friday. מינאז' קיבלה את המועמדות השנייה שלה לאלבום הראפ הטוב ביותר עבור הפרס ב-2016 עבור The Pinkprint. מינאז' זכתה בפרסי המוזיקה האמריקאית בקטגוריות "אמנית הראפ/היפ הופ האהובה" ו"אלבום הראפ/היפ הופ האהוב" במשך שלוש שנים על שלושת אלבומיה הראשונים. היא זכתה בפרס הווידאו קליפים של MTV לקליפ ההיפ-הופ הטוב ביותר על "Super Bass" "Anaconda", ו-"Chun-Li" וזכתה בקטגוריית הקליפ הנשי הטוב ביותר בשנת 2012 עבור "Starships". בשנת 2011 זכתה בפרס "הכוכב הזורח" של בילבורד. בטקס פרסי הנשים במוזיקה (בילבורד) זכתה בפרס ה-"Game Changer" בשנת 2019. בשנת 2022 בטקס פרסי הווידאו-קליפים של MTV הוענק לה פרס החלוציות למפעל חיים על שם מייקל ג'קסון. באוקטובר 2024, מינאז' דורגה במקום ה-13 ברשימת "כוכבי הפופ הגדולים של המאה ה-21" של בילבורד. מינאז' כונתה "מלכת הראפ" על ידי מספר כלי תקשורת, ונחשבת לאחת מאמני הראפ המשפיעים ביותר בכל הזמנים. בשנת 2017, פטריק סנדברג ממגזין "דאזד" טען כי מינאז '"עלתה בכל מדד זמין על כל אומן היפ הופ אחר כדי להפוך למצליחה ביותר בהיסטוריה. ברבי בגודל טבעי, שועלה זוהרת ונערה ליד הבית", והוסיף כי "שינתה את הנוף לאמנים בהיפ-הופ בעשור האחרון" עם ה"אלטר-אגוים והגלגולים שלה". עם למעלה מ-140 שיתופי פעולה, בילבורד הכתיר את מינאז' כ"סמל הראפ והפופ", והוסיף כי "היא הייתה אחת ממבצעות שיתופי הפעולה האמינות ביותר של המוזיקה הפופולרית, ושרטטה רשימת עשרות להיטים כנוכחות תומכת בסינגלים של אמנים אחרים". בתור אמנית אורחת, תוארה על ידי חברת "קומפלקס" על יכולותיה "לקחת שיר פשוט ולהפוך אותו ללהיט רק מפני שהיא מופיעה בו". אליסון סטיוארט מעיתון הוושינגטון פוסט הצהירה כי כבר בתחילת הקריירה שלה, מינאז '"הפכה לנערה המבוקשת של אמנים שרצו להוסיף קצת עניין לשירים שלהם מבלי להתלונן על התהליך". בשנת 2012 אמר ג'ון קרמניקה מעיתון הניו יורק טיימס כי מינאז '"הפכה לראפרית זריזה ומעוררת. היא הפכה לממלכתית מורכבת. היא הפכה לזמרת מתחשבת. היא הפכה למופיעה מסוכנת. היא המציאה פרסונות חדשות. יותר מכל ראפר אחר במיינסטרים, היא דחפה חזק נגד הציפיות... בלי שאף אחד ישווה את עצמה אליה, או שאחרים ישוו אותה אליה, היא הפכה לסמל המים שלה". בשנת 2020, הסופרת דמישיה אינמן שיבחה את מינאז על השפעתה אשר "עומדת כאחד הראפרים המצליחים ביותר של המילניום". אינמן המשיך ואמר כי מינאז' '"נלחמת בשנאת נשים והטיה בתעשייה נגד נשים שחורות כדי לגלף את זהותה ואת הצליל שלה, ובכך השפיעה על הקריירה שלה". היא תוארה על ידי בילבורד כמי שהחזירה את ז'אנר הראפ הנשי למיינסטרים בארצות הברית. בשנת 2011 דורגה מינאז' במקום השישי בדירוג המגזין של הרולינג סטון בקטגוריית "מלכי ההיפ הופ" המבוססת על מדדי מכירות תקליטים ומדיה חברתית. מינאז' היא האישה הראשונה שהופיעה ברשימת "מלכי ההיפ הופ מזומנים" של פורבס מאז הקמתה בשנת 2007, לאחר שדורגה ארבע פעמים רצופות בין השנים 2011 ל-2014. בשנת 2016 היא נרשמה ברשימה השנתית של האנשים המשפיעים ביותר בעולם במגזין טיים והיא הופיעה באחת מהעטיפות הפיזיות של הגיליון. בשנת 2019, "קומפלקס" דירגה אותה במקום השמיני ברשימת הראפרים הטובים ביותר של שנות העשרים, כמו גם כאישה היחידה ברשימה. עבודתה של מינאז' השפיעה על אמנים רבים בהם, טינשיי, שר לויד, בילי איליש, גב' בנקס, אסיה דה בראט, דוג'ה קאט, וסוויטי. ביולי 2018 מינאז' קיבלה ביקורת חריפה על בחירתה לשתף פעולה עם הראפר 6ix9ine בסינגל המשותף שלהם "Fefe" מאחר שהראפר השנוי במחלוקת הודה באשמת עבירה לאחר שפרסם סרטונים מפורשים של הופעה מינית עם ילדה בת 13 בשנת 2015. מינאז הגיבה על המחלוקת באומרה כי, "Do What U Want", סינגל שיתוף הפעולה של ליידי גאגא ואר. קלי משנת 2013, זכה לשבחים ביציאתו לאור למרות ההאשמות הפומביות בעניין פורנוגרפיית ילדים נגד קלי. היא כינתה את המהלך כבריונות וטענה שהדבר הוכיח מוסר כפול בתעשיית המוזיקה. לאחר בקשות רבות, מינאז' מחקה מאוחר יותר את הציוצים שלה בחשבונה בטוויטר. במהלך שבוע האופנה בניו יורק 2018, במסיבת אפטר בהנחיית הרפרס בזאר, הראפרית קארדי בי עוררה מחלוקת משמעותית כשהשליכה את אחת מנעלי העקב שלה על מינאז' וניסתה לתקוף אותה פיזית. מאוחר יותר הצהירה קארדי בי כי מינאז' "עשתה לייקים" בעבר להערות של משתמשים שונים ברשתות החברתיות, שדיברו באופן שלילי על יכולותיה לטפל בבתה שזה עתה נולדה. לאחר מכן דנה מינאז' באירוע בפרק של תוכנית הרדיו "Queen Radio", בו הכחישה את ההאשמות וכינתה את הוויכוח כ"משפיל". מינאז' החלה להסתבך עם הראפרית ליל קים מאז הצלחתה עם Pink Friday. קים האשימה את מינאז' בהעתקת דמותה באומרה, "אם את הולכת לגנוב את הסוואג שלי, תצטרכי לשלם. מישהו צריך לתת. את עוזרת לי, אני עוזרת לך. ככה זה הולך". הסינגל שלה "Roman's Revenge" עם אמינם הגודר כתגובה להערותיה של קים, אם כי מאוחר יותר מינאז' הכחישה זאת. היא הגיבה לפרשה בראיון לתחנת הרדיו "WQHT" ואמרה, "היא בחרה בקטטה עם פוקסי, ואז היא בחרה בקטטה עם איב, ואז היא בחרה בקטטה עם רמי, ואז זו הייתה גברת וואלאס, ואז זו הייתה ניקי מינאז' כל פעם כשאת בחדשות זה מפני שאת רבה עם מישהו! איפה המוזיקה שלך? תוציא את המוזיקה שלך, וכשאני אראה את שמך על מצעדים, אז אני אגיב לך. חוץ מזה, להתראות. זו ברבי, כלבה". קים המשיכה את העימות עם שחרורו של המיקסטייפ "Black Friday" (שישי השחור), שכותרתו התייחסה ישירות לאלבומה של מינאז' "Pink Friday" (שישי ורוד). עטיפת המיקסטייפ מציגה את ליל קים עורפת את ראשה של מינאז' בחרב. שיר דיס נוסף של מינאז' שיוחס לקים יצא בשנת 2011 בשם "Tragedy". לאחר שחרורו של האלבום Pink Friday: Roman Reloaded מבקרים טענו כי שיר האלבום "Stupid Hoe" (מופקרת מטומטמת) מתייחס לקים. מאוחר יותר אמרה קים בראיון לתחנת רדיו שהשיר "אוטומטי" היה דומה לשירים שלה שלא פורסמו, וכינתה את מינאז' כ"מגונה" ו"חתולית". בילדותה, החיים בביתה של מינאז' היו כאוטיים לעיתים קרובות, כתוצאה ממלחמותיהם הרבות של הוריה. כאמצעי בריחה, יצרה מינאז' דמויות כדי לחיות את חייה דרכן. בריאיון עם ה"ניו יורק פוסט" היא אמרה: כדי להתרחק מכל המלחמות שלהם, אני תיארתי לעצמי איך זה להיות אדם חדש. "קוקי" ("Cookie") הייתה הזהות הראשונה שלי – היא נשארה איתי למשך זמן מה. אז המשכתי ל"הארג'וקו ברבי" ("Harajuku Barbie"), ואז המשכתי ל"ניקי מינאז'". אז פנטזיה היתה המציאות שלי. — ניקי מינאז' עבור אלבום הבכורה שלה, יצרה מינאז' אלטר אגו בשם "רומן זולנסקי" ("Roman Zolanski"). לדבריה, בשירים כמו "Bottoms Up", עם טריי סונגז, זה לא ראפ של מינאז', אלא של רומן זולנסקי, ואף טוענת כי רומן הוא "אחיה התאום". היא טוענת שהוא (רומן זולנסקי) נולד בתוכה, מתוך זעם, והופכת להיות הוא כאשר היא כועסת. היא גם אמרה ש"הוא כמו שד בתוכה". בשנת 2010 אמרה מינאז' כי היא שיתפה פעולה עם אמינם בשיר ששמו "Roman's Revenge" שנכלל באלבום האולפן הראשון שלה, Pink Friday. השיר מתייחס לאלטר אגו של מינאז', רומן זולנסקי, שמאפיין את האלטר אגו של אמינם, סליים שיידי. מינאז' סיפרה בראיון שרומן הוא בעצם דמות שיצרה, רומן הוא הומוסקסואל, אלים מאוד, ילד שונה ומוזר שאמו מרתה הבריטית המסורתית והקתולית, חושבת שהוא צריך להיות נורמלי, ולכן היא מנסה לחנך אותו. המסר שניקי מנסה להעביר דרכו הוא שמותר להיות שונה. רומן משתמש הרבה בקללות מכיוון שכל חייו ניסו לחנך אותו. באלבום השני של ניקי, Pink Friday: Roman Reloaded, הנקרא על שם רומן, השיר "Stupid Hoe" נכתב בעיקרון על ידי רומן וגם "Roman In Moscow" שנכתב על רומן. למינאז' יש שיתוף פעולה עם ליל ויין שנקרא על שם האלבום, Roman Reloaded. גם שיר זה הוא מנקודת המבט של רומן. בטקס פרסי גראמי 2012 הופיעה מינאז' עם השיר "Roman Holiday" שנכתב גם הוא על רומן. רומן הופיע בסרטון לפני תחילת ההופעה. היא זכתה באותו הטקס למועמדות בפרס גראמי לתגלית השנה. מינאז' אמרה בראיון שרוב האלבום יעסוק ברומן וברגשות האמתיים שלה. בנוסף אמרה מינאז' ש"רומן הוא 100% היא". מינאז' המציאה את הדמות כבר בתחילת הקריירה וניתן למצוא שירים שלה מאלבום הבכורה בהם רומן ואמו מרתה משתתפים. לרומן יש אמא בשם "מרתה זולנסקי" ("Martha Zolanski"), אשר הופיעה בשיר "Roman's Revenge", במבטא בריטי. מרתה מופיעה בקליפ לשיר "Moment 4 Life" כסנדקית הקסומה של מינאז'. בשירים כמו "(All I Do Is Win (Remix", זהו הראפ של מינאז'. מינאז' הצהירה כי באלבום הבכורה שלה, מעריציה יוכלו "לפגוש" את מינאז', "רומן" ואוניקה. ב-18 בנובמבר 2010 הניחו כי "הוסיפה" מינאז' אלטר אגו חדשה בשם "ניקי תרזה" ("Nicki Teresa"), כאשר הופיעה בצעיף צבעוני סביב ראשה, היא הלכה מסביב למעריציה בצורה הנראתה כאילו "ריפאה" אותם, כאשר ביקרה אותם בקרן "גן החלומות" באולפני פיוז (Fuse Studios) בניו יורק. ניקי לוינסקי – בוטה, היא מינית, והיא "מלוכלכת". בשירים כמו" dance" היא מופיעה ולרוב שרה על נושאים שהיא לא הייתה שרה עליהם בהרחבה שכזאת בשירים אחרים. לדוגמה, יחסי מין. ניקי הנינג'ה – על אף שמה האגרסיבי, היא הצד היותר אמוציונלי של מינאז'. היא ווקליסטית ולא מרבה לשיר ראפ, כמו שירים שמראים את כישורי השירה שלה ומנעדה הקולי המרשים. אפשר לזהות אותו בשירים לדוגמה, "Your Love". דמות נוספת שמככבת בשיריה היא "הראג'וקו ברבי". היא בעצם ההפך הגמור מרומן, היא מתוקה, מקסימה, ומדברת כמו ילדה קטנה. בשיר monster ובסרטון של השיר אפשר לראות את רומן קושר ומתעלל בהארג'וקו ברבי. מינאז' הופיעה בתוכנית האירוח "לופז הערב" (עם ג'ורג' לופז) ב-6 בדצמבר 2010 והציגה אלטר אגו חדש לאירוע ב"השראה הספרדית" בשם רוסה ("Rosa"), המבוטאת "רררררוזה" ("Rrrrrosa"). אף אחד לא באמת יודע אם הדמות אמיתית וכותבת שירים, אבל אפשר להניח שהיא מופיעה בשיר "krippy kash" שבו מינאז' מדברת בספרדית בכמה חלקים מהשיר. ערך מורחב – דיסקוגרפיה של ניקי מינאז' 2010: Pink Friday 2012: Pink Friday: Roman Reloaded 2014: The Pinkprint 2018: Queen 2023: Pink Friday 2 2012: Pink Friday: Roman Reloaded – The Re-Up 2007: Playtime Is Over 2008: Sucka Free 2009: Beam Me Up Scotty 2012: The Re-Up DVD 2022: Queen Radio: Volume 1 2010: Pink Friday Promo Tour 2012: Pink Friday Tour 2012: Pink Friday: Reloaded Tour 2015: The Pinkprint Tour 2019: The Nicki Wrld Tour 2024: Pink Friday 2 World Tour 2010: America's Most Wanted Tour 2011: I Am Music Tour 2011: Femme Fatale Tour 2014: On The Run Tour 2012: Pink Friday 2013: Couture By Minaj 2013: Pink Friday Special Edition 2013: Minajesty 2019: Queen 2023: Pink Friday 2 מדיה וקבצים בנושא ניקי מינאז' בוויקישיתוף אתר האינטרנט הרשמי של ניקי מינאז' (באנגלית) ניקי מינאז', ברשת החברתית פייסבוק ניקי מינאז', ברשת החברתית אקס (טוויטר) ניקי מינאז', ברשת החברתית אינסטגרם ניקי מינאז', ברשת החברתית טיקטוק ניקי מינאז', סרטונים בערוץ היוטיוב ניקי מינאז', במסד הנתונים הקולנועיים IMDb (באנגלית) ניקי מינאז', באתר AllMovie (באנגלית) ניקי מינאז', באתר Rotten Tomatoes (באנגלית) ניקי מינאז', באתר Box Office Mojo (באנגלית) ניקי מינאז', במסד הנתונים הקולנועיים KinoPoisk (ברוסית) ניקי מינאז', באתר אפל מיוזיק (באנגלית) ניקי מינאז', באתר ספוטיפיי ניקי מינאז', באתר סאונדקלאוד (באנגלית) ניקי מינאז', באתר Last.fm (באנגלית) ניקי מינאז', באתר AllMusic (באנגלית) ניקי מינאז', באתר MusicBrainz (באנגלית) ניקי מינאז', באתר דיזר ניקי מינאז', באתר Discogs (באנגלית) ניקי מינאז', באתר Songkick (באנגלית) ניקי מינאז', באתר Genius ניקי מינאז', באתר SecondHandSongs ניקי מינאז', באתר בילבורד (באנגלית) ניקי מינאז', באתר טיידל (באנגלית) ניקי מינאז', באתר אמזון מיוזיק נועה רובין-סטרלינג, לה פאם ניקי: על הסטייל של ניקי מינאז', באתר nrg‏, 17 בדצמבר 2010 דנה קסלר, מיוחדת במינאז': ניקי מינאז' במסע כיבושים, באתר nrg‏, 20 בדצמבר 2012 אסף נבו, ‏ניקי מינאז': "רציתי להתאבד בתחילת הקריירה", באתר ‏מאקו‏, 10 באוקטובר 2011 אליחי וידל, מתפשטת לכל כיוון || התחת של ניקי מינאז' הזניק אותה לצמרת, באתר הארץ, 28 באוגוסט 2014 ניקי מינאז', באתר אנציקלופדיה בריטניקה (באנגלית) Haramis, Nick (3 באוגוסט 2011). "In the pink: First lady of hip-hop Nicki Minaj is a bewigged global phenomenon". The Independent. אורכב מ-המקור ב-11 בספטמבר 2018. נבדק ב-5 באוקטובר 2017. {{cite web}}: (עזרה) "Nicki Minaj, Doja Cat Makes Guinness World Record With 'Say So'". 15 בדצמבר 2021. Nicki Minaj is quickly cementing herself as one of the greatest rappers of the decade as she continues to rake in accolades over her illustrious career. {{cite news}}: (עזרה) "Pop is Not a Dirty Word: Nicki Minaj is an ex-pop star. Good for her". NME. אורכב מ-המקור ב-19 באפריל 2021. נבדק ב-17 באוקטובר 2021. {{cite web}}: (עזרה) Nicki Minaj's Father, Robert Maraj, Killed in Hit-and-Run Accident, TMZ (באנגלית) Megan Sheets, Nicki Minaj's father is killed in a hit-and-run in Long Island, Mail Online, ‏2021-02-14 Nicki Minaj's Father Robert Dies In Hit and Run, Kiss 95.1, ‏2021-02-14 (באנגלית) Nicki Minaj's Son: Everything to Know, Peoplemag (באנגלית) Rewinding the Charts: In 2011, Nicki Minaj's 'Pink Friday' Was Red-Hot, באתר בילבורד, 2 בפברואר 2018 Starr Bowenbank, Nicki Minaj Celebrates ‘Super Bass’ Being Certified Diamond by RIAA After ‘Over a Decade of Support’, Billboard, ‏2021-11-11 (באנגלית אמריקאית) מיכל רשף‏, עוברת מסך: ניקי מינאז' מגיעה ל"אמריקן איידול"?, באתר וואלה, 21 באוגוסט 2012 ניקי מינאז' – Freedom סינגל חדש, פורסם באתר "מוזיקה.co.il" "Nicki Minaj To Release New Album in 2013",‏ 12 בנובמבר 2012 "Nicki Minaj Says Third Album Will Be an Extension of The Re-Up",‏ 11 בינואר 2013 Nicki Minaj’s “Anaconda” video sets record after surpassing 1 billion views on YouTube, REVOLT (באנגלית אמריקאית) Nicki Minaj Chart History, Billboard itunes.apple.com האלבום במצעד הבילבורד 200 האלבום במצעד האלבומים הבריטי Official Singles Chart Top 100 | Official Charts Company, www.officialcharts.com (באנגלית) Megan Thee Stallion, Billboard 6ix9ine and Nicki Minaj’s “Trollz” Debuts at No. 1 on Hot 100 Chart, Complex (באנגלית) Steven J. Horowitz, Olivia Rodrigo, SZA, Nicki Minaj to Headline iHeart’s Jingle Ball Tour, Variety, ‏29 בספטמבר 2023 (באנגלית אמריקאית) Katy Perry Leads All-Star Cast at 'VH1 Divas Salute the Troops', Billboard (באנגלית) Matthew Perpetua, Matthew Perpetua, Nicki Minaj Barbie Doll Made for Charity, Rolling Stone, ‏2011-12-02 (באנגלית אמריקאית) Nicki Minaj Donates $15,000 To Aid New York Hunger Charity, Contactmusic.com, ‏2012-11-20 Lindsey IndiaPublished: August 29, 2017, Here’s What Drake, Nicki Minaj and More Are Doing to Help Houston After Hurricane Harvey Hit - XXL, XXL Mag (באנגלית) Anna HopkinsPublished: September 5, 2018, Nicki Minaj Gives Away $150,000 to Students on 'Ellen' - XXL, XXL Mag (באנגלית) A. B. C. News, Nicki Minaj pulls out of Saudi Arabia performance following backlash from human rights activists, ABC News (באנגלית) Associated Press, Nicki Minaj pulls out of Saudi Arabia concert after backlash, the Guardian, ‏2019-07-09 (באנגלית) Tekashi 6ix9ine, Nicki Minaj drop ‘Trollz,’ proceeds going to Bail Project, Global News (באנגלית אמריקאית) Nicki Minaj Named Billboard's 'Rising Star' for 2011, Billboard (באנגלית) Nicki Minaj To Be Honored With Game Changer Award At Billboard Women In Music 2019 - That Grape Juice, thatgrapejuice.net Kyle Denis, Billboard’s Greatest Pop Stars of the 21st Century: No. 13 — Nicki Minaj, Billboard, ‏2024-10-01 (באנגלית אמריקאית) Nicki Minaj Is The 21st Century's Insatiable Hip-Hop Monarch, NPR.org (באנגלית) Jochan Embley, From Nas to Drake, the most influential hip hop artists of all time, www.standard.co.uk, ‏2020-06-16 (באנגלית) "Reviews of singles from Justin Vernon, Mariah Carey, Maino, Quasi and Tony Yayo" (באנגלית אמריקאית). 2010-01-12. ISSN 0190-8286. נבדק ב-2021-03-05. DeMicia Inman, 10 Years After 'Pink Friday,' A Look At Nicki Minaj's Enduring Legacy, Nylon (באנגלית) Madeline Roth, Tinashe On Nicki Minaj’s Best Quality: ‘She’s Unapologetic’, MTV News (באנגלית) Cher Lloyd Says Nicki Minaj Helped Change Pop Music: "I Admire How Brave She Is", Capital (באנגלית) Here Are the Artists Who Inspired Billie Eilish Over the Years, Billboard (באנגלית) Who is Ms Banks, Nicki Minaj’s new favourite rapper?, NME | Music, Film, TV, Gaming & Pop Culture News, ‏2017-11-14 (באנגלית בריטית) Miss2Bees, Asian Doll Talks Nicki Minaj Co-Sign: "I Was the First One to Say She's My Idol", The Source, ‏2018-05-11 (באנגלית אמריקאית) XXL StaffPublished: January 30, 2020, Doja Cat Wants to Be Taken Seriously as a Rapper, XXL Mag (באנגלית) Rising MC Saweetie Talks Viral Hit 'Icy Grl,' Signing With Warner Bros. Records & the Value of Education, Billboard (באנגלית) Nicki Minaj calls out Lady Gaga in response to criticism of 6ix9ine song, deletes tweet later on - Entertainment News , Firstpost, Firstpost, ‏2018-08-21 Nicki Minaj Denies Mocking Cardi B’s Daughter On ’Queen Radio’, UPROXX, ‏2018-09-10 (באנגלית אמריקאית) SORAYA ROBERTS, Lil' Kim 'Black Friday' mixtape cover decapitates Nicki Minaj; rapper's old rival laughs off diss, nydailynews.com Is Nicki Minaj Attacking Lil Kim On 'Roman's Revenge' Track?, Billboard (באנגלית) Nicki Minaj in the music video for "Va Va Voom," 2012, dx.doi.org Nicki Minaj Tells Lil’ Kim To ‘Get A Life’, web.archive.org, ‏2012-08-17 Lil Kim Addresses Nicki Minaj's 'Stupid Hoe' Single, Billboard (באנגלית) Rob Markman, Nicki Minaj 'A Very Obnoxious Person,' Lil' Kim Says, MTV News (באנגלית)